Αριθ. C 104/12 Επίσημη Εφημερίδα των Ευρωπαϊκών Κοινοτήτων 25. 4. 85 
β) ενίσχυση των διατάξεων για καυσαέρια-
γ) υποστήριξη των αυτοκινήτων που χρησιμοποιούν αβλαβή για το περιβάλλον ενέργεια· 
δ) υποστήριξη των δημοσίων μεταφορών και συστημάτων μεταφορών αβλαβών για το περιβάλλον. 
Τα μέτρα αυτά διευκολύνουν ήδη σήμερα την άμεση και ταχεία μείωση σε σημαντικό βαθμό των τιμών 
καυσαερίων. 
15. Μείωση της ατμοσφαιρικής ρύπανσης από αεροσκάφη. 
Πρέπει να ελεχθούν οι επιπτώσεις των καυσαερίων από αεροσκάφη στη βλάστηση, πρέπει να θεσπισθούν οι δέουσες 
νομικές διατάξεις για τη μείωση των εκπομπών ρυπαντικών ουσιών. 
16. Παράλληλα προς τις άμεσες αυτές μεθόδους για τη διατήρηση καθαρής ατμόσφαιρας πρέπει να εφαρμοστούν 
όλες οι άλλες δυνατότητες έμμεσης μείωσης της ατμοσφαιρικής ρύπανσης με μέτρα εξοικονόμησης ενέργειας. Εδώ 
υπάγονται για παράδειγμα επίσης: 
α) όλα τα μέτρα οικονομίας κατά τη χρησιμοποίηση ενέργειας. 
β) η προώθηση ενεργειών, όπως μέτρα περιορισμού θερμότητας, καλύτερες μέθοδοι καύσης, συνδυασμός 
ενέργειας και θερμότητας· 
γ) κίνητρα για εξοικονόμηση ενέργειας, όπως μέτρα περιορισμού θερμότητας, καλύτερες μέθοδοι καύσης, συνδυα­
σμός ενέργειας και θερμότητας· 
δ) ο μακροπρόθεσμος νέος προσανατολισμός της οικιστικής και πολεοδομικής πολιτικής, η οποία πρέπει να 
προσαρμόζεται εντονότερα προς την όσο το δυνατό μεγαλύτερη μείωση των μεταφορικών αναγκών 
Παράγραφος 17 στοιχείο α), 3η παύλα 
Τιμολογικές μειώσεις κατά τη σιδηροδρομική και οδική μεταφορά ξυλείας. 
Παράγραφος 17 στοιχείο β), τελευταία φράση της 1ης και 2ης παραγράφου 
Επειδή υπάρχουν μικρές νομικές και οικονομικές δυνατότητες να ανακαλυφθεί ο υπαίτιος της μόλυνσης της 
ατμόσφαιρας και επομένως και των δασικών ζημιών πρέπει να θεσπιστεί μια νομική εξισωτική ρύθμιση. 
Για τις ξυλεύσεις που επιβάλλονται λόγω δασικών ζημιών (ξυλεύσεις λόγω καταστροφών) πρέπει να παρέχονται 
φορολογικές διευκολύνσεις. 
Δεύτερο μέρος της 2ης παραγράφου 
. . . είναι απαραίτητο να αφιερωθεί στην προσπάθεια περιορισμού των ζημιών ένα αξιόλογο μέρος του Ακαθάριστου 
Εγχωρίου Προϊόντος. 
Γνωμοδότηση πρωτοβουλίας για την κατάσταση και τις μεσοπρόθεσμες προοπτικές του κοινοτικού 
τομέα της αλιείας 
(85/C 104/07) 
Στις 23 Οκτωβρίου 1984, η Οικονομική και Κοινωνική Επιτροπή αποφάσισε, σύμφωνα με την 
παράγραφο 4 του άρθρου 20 του εσωτερικού κανονισμού, να καταρτίσει γνωμοδότηση πρωτοβουλίας 
για την «Κατάσταση και τις μεσοπρόθεσμες προοπτικές του κοινοτικού τομέα της αλιείας» 
με βάση την ενημερωτική έκθεση που επεξεργάστηκε το τμήμα γεωργίας σχετικά με το ίδιο θέμα 
(εισηγητής: ο κ. Morselli). 
Στις 7 Φεβρουαρίου 1985, το τμήμα γεωργίας υιοθέτησε τη γνωμοδότηση που του είχε ανατεθεί να 
επεξεργαστεί, με βάση την έκθεση του κ. Morselli. 
Κατά τη 224η σύνοδο ολομέλειας της 27ης και 28ης Φεβρουαρίου 1985 (συνεδρίαση της 27ης 
Φεβρουαρίου 1985), η ΟΚΕ υιοθέτησε με μεγάλη πλειοψηφία (2 ψήφοι κατά και 1 αποχή την ακόλουθη 
γ'νωμόδητη: 
25. 4. 85 Επίσημη Εφημερίδα των Ευρωπαϊκών Κοινοτήτων Αριθ. C 104/13 
1. Η κοινοτική διαρθρωτική πολιτική 
Μετά από την έγκριση των κανονισμών (ΕΟΚ) αριθ. 2908/83 
και (ΕΟΚ) αριθ. 2909/83 καθώς και της οδηγίας της 4ης 
Οκτωβρίου 1983 (χ), η Κοινότητα έθεσε επιτέλους τις απαραί­
τητες βάσεις για να παρέμβει όσον αφορά τις δομές του 
κοινοτικού τομέα της αλιείας. 
Ωστόσο, η ΟΚΕ δεν είναι της γνώμης ότι μπορούν να 
επιτευχθούν όλοι οι στόχοι στους οποίους αποσκοπούν οι 
κανονισμοί και η οδηγία. Ορισμένοι στόχοι θα έπρεπε να 
οριστούν σαφέστερα για να επιτευχθεί καλύτερο αποτέλε­
σμα. 
1.1. Οι ελλείψεις της σημερινής πολιτικής 
1.1.1. Η προσωρινή μείωση των αλιευτικών δυνατοτήτων 
Οι πριμοδοτήσεις που προβλέπονται για την προσωρινή 
διακοπή των αλιευτικών δραστηριοτήτων κρίνονται ότι είναι 
τόσο χαμηλές ώστε να μην μπορούν να ενθαρρύνουν ουσια­
στικά τις παύσεις αυτές. Εξάλλου, οι πριμοδοτήσεις αυτές 
αφορούν μόνο τα έξοδα που συνεπάγονται για τα σκάφη οι 
διακοπές των αλιευτικών δραστηριοτήτων ενώ, κατά τη 
γνώμη της ΟΚΕ, θα έπρεπε επίσης να λαμβάνουν υπόψη τα 
έξοδα που συνεπάγονται οι διακοπές αυτές για τους αλιείς. 
Μέχρι σήμερα ωστόσο, η κοινοτική ρύθμιση αφορούσε στην 
πραγματικότητα μόνο το Βόρειο Ατλαντικό, αλλά η Επιτρο­
πή πρότεινε να εφαρμοσθεί η ρύθμιση αυτή επίσης στα 
πλαίσια των Ολοκληρωμένων Μεσογειακών Προγραμμάτων 
και η ΟΚΕ επιδοκίμασε την πρωτοβουλία αυτή. Αυτή η 
τελευταία πρόταση της Επιτροπής έχει τουλάχιστον το 
προτέρημα ότι αναγνωρίζει την ανάγκη να εφαρμοσθεί επί­
σης στην Μεσόγειο ένας μηχανισμός που να μπορεί πραγμα­
τικά να ενθαρρύνει τις διακοπές των αλιευτικών δραστηριο­
τήτων. Αν τυχόν προκύψουν καθυστερήσεις για την έγκριση 
των ΟΜΠ, η ΟΚΕ θεωρεί ότι θα έπρεπε να ληφθούν τα 
κατάλληλα μέτρα ώστε οι διακοπές αυτές να μπορέσουν να 
εφαρμοστούν σύντομα στη Μεσόγειο. 
1.2.2. Οι κοινές επιχειρήσεις 
Οι επιχειρήσεις αυτές αφορούν μόνο τις τρίτες χώρες 
της λεκάνης της Μεσογείου και της δυτικής ακτής της 
Αφρικής. 
Κατά τη γνώμη της ΟΚΕ, αυτές οι γεωγραφικές ζώνες είναι 
υπερβολικά περιορισμένες. Εξάλλου, η ενίσχυση που συνί­
σταται μόνο σε μία πριμοδότηση ανά τόνο μεικτής χωρητι­
κότητας, δεν αποτελεί κίνητρο. Λόγω του ελλείμματος της 
Κοινότητας σε προϊόντα της θάλασσας και για να ενισχυθεί η 
πολιτική και εμπορική τις παρουσία σε πολλές χώρες, η ΟΚΕ 
πιστεύει ότι θα πρέπει να ενθαρρυνθεί η δημιουργία κοινών 
επιχειρήσεων σ' ολόκληρο τον κόσμο. Θα πρέπει να προ­
βλεφθούν ειδικά κίνητρα (π.χ. δασμολογικές διευκολύνσεις 
για τα αλιεύματα των κοινών επιχειρήσεων) για τη δημιουργία 
τέτοιων επιχειρήσεων στις χώρες που δεν έχουν συνάψει 
αλιευτική συμφωνία με την ΕΟΚ (Τυνησία, Μαρόκο, Μαυρι­
τανία κλπ.). Η δράση αυτή θα πρέπει οπωσδήποτε να 
αναπτυχθεί μετά από την προσχώρηση της Ισπανίας και της 
Πορτογαλίας, οι οποίες διαθέτουν εξαιρετική εμπειρία στον 
τομέα αυτό. 
1.1.3. Οι τεχνητές κατασκευές στη θάλασσα 
Οι κατασκευές αυτές φαίνονται ιδιαίτερα ενδιαφέρουσες, 
αλλά οι επενδύσεις που προβλέπονται μόλις επαρκούν για τη 
(') Οδηγία 83/515/ΕΟΚ του Συμβουλίου. δημιουργία μερικών μικρών φραγμάτων. Αυτό σαφώς δεν 
επαρκεί για να αξιολογηθούν τα ενδεχόμενα θετικά οικολο­
γικά και βιολογικά αποτελέσματα των κατασκευών αυτού 
του είδους. Η ΟΚΕ ωστόσο υπογραμμίζει ότι έχει σημειωθεί 
μια μικρή πρόοδος από την Επιτροπή με τη διατύπωση των 
προτάσεων για τα ΟΜΠ. 
1.2. Προτάσεις για τη βελτίωση της ισχύουσας 
νομοθεσίας 
Εκτός από τις ειδικές παρατηρήσεις που ακολουθούν, η ΟΚΕ 
διατυπώνει την προκαταρκτική παρατήρηση ότι το σύνολο 
της ρύθμισης αυτής δεν ανταποκρίνεται στις ιδιαίτερες 
ανάγκες των υπερπόντιων γαλλικών διαμερισμάτων. 
1.2.1. Αναδιάρθρωση, κατασκευή και εκσυγχρονισμός των 
σκαφών 
Η ΟΚΕ δεν θεωρεί ότι θα πρέπει να ενθαρρυνθεί μόνο η 
κατασκευή σκαφών μικρότερων από 33 μέτρα ανάμεσα στις 
κατακόρυφους. Πράγματι, για να μπορέσουν να αξιοποιη­
θούν όλες οι δυνατότητες αλίευσης στα κοινοτικά ύδατα και 
στα ύδατα των τρίτων χωρών, πρέπει να προβλεφθεί η 
κατασκευή και ο εκσυγχρονισμός σκαφών προσαρμοσμένων 
στους διάφορους τύπους αλιείας και στις διάφορες ζώνες 
αλιείας. Τα οικονομικά αποτελέσματα που έχουν επιτευχθεί 
σε διάφορες χώρες μέλη από πλοία μεγαλύτερα από 33 μέτρα, 
συνηγορούν υπέρ της κατάργησης του ορίου των 33 μέ­
τρων. 
1.2.2. Οριστική μείωση των δυνατοτήτων 
Θα πρέπει να αναθεωρηθεί για τη Μεσόγειο το ελάχιστο 
μήκος το οποίο δίνει δικαίωμα στην πριμοδότηση της 
διάλυσης των σκαφών και το οποίο είναι σήμερα 12 μέτρα. 
Στα πλαίσια των ΟΜΠ προτείνονται τα 9 μέτρα, πράγμα που 
αποτελεί βελτίωση, την οποία επιδοκιμάζει η ΟΚΕ για μία 
ακόμη φορά. 
1.2.3. Ενθάρρυνση της εισόδου στο επάγγελμα νεαρών αλι­
έων ανεξάρτητων επαγγελματιών 
Η ΟΚΕ έχει τη γνώμη ότι θα πρέπει να προβλεφθεί μια ειδική 
ενίσχυση με σκοπό να ενθαρρυνθεί η ορθολογική είσοδος 
νεαρών αλιέων που να εργάζονται για δικό τους λογαριασμό 
στις οικογενειακές επιχειρήσεις. 
2. Έρευνα 
Οι προσπάθειες στον τομέα της έρευνας δεν μπόρεσαν να 
ανταποκριθούν στις ανάγκες της Κοινότητας. Πράγματι, η 
έρευνα αποτελεί ένα απαραίτητο «εργαλείο» για την ορθή 
εφαρμογή της πολιτικής στον τομέα των διαρθρώσεων και 
των αγορών. Εναπόκειται στην Επιτροπή να υποβάλει τις 
κατάλληλες προτάσεις, οι οποίες, κατά τη γνώμη της ΟΚΕ, 
θα πρέπει να λαμβάνουν υπόψη τα εξής: 
α) την έρευνα όσον αφορά τα καλύτερα συστήματα διαχεί­
ρισης των πόρων 
β) την οικονομική και τεχνολογική έρευνα με στόχο την 
καλύτερη προσαρμογή των κοινοτικών στόλων στις 
νέες συνθήκες αλιείας· 
γ) τη βιολογική έρευνα, στην οποία συμπεριλαμβάνεται 
και η έρευνα σχετικά με τις επιπτώσεις της ρύπαν­
σης· 
δ) την έρευνα σχετικά με τις νέες μεθόδους μεταποίησης, 
παρουσίασης και διατήρησης των προϊόντων της 
θάλασσας· 
Αριθ. C 104/14 Επίσημη Εφημερίδα των Ευρωπαϊκών Κοινοτήτων 25. 4. 85 
ε) την οικονομική και κοινωνική έρευνα, η οποία πρέπει να 
συμβάλει στην καλύτερη κατανόηση των προβλημάτων 
του τομέα και κατά συνέπεια, στην εξεύρεση του καλύ­
τερου τρόπου με τον οποίο θα μπορέσει να αλλάξει προς 
την κατεύθυνση των τεχνικών αποτελεσμάτων που θα 
δώσουν οι έρευνες που αναφέρθηκαν στα σημεία α), β), 
γ) και δ)· 
στ) τις βιολογικές, οικονομικές και κοινωνικές συνέπειες 
που έχει για την παραγωγή ιχθυαλεύρων η βιομηχανική 
αλιεία. 
Η ΟΚΕ έχει επίγνωση του γεγονότος ότι ορισμένα από τα 
θέματα που αναφέρθηκαν παραπάνω αποτέλεσαν ή αποτε­
λούν αντικείμενο κάποιας έρευνας στο επίπεδο του ενός ή του 
άλλου κράτους μέλους. Παρ' όλα αυτά, δεν υπάρχει κανένας 
συνολικός σχεδιασμός για την Κοινότητα. Η ΟΚΕ καλεί την 
Επιτροπή να συντονίσει, σε μια πρώτη φάση, τις υπάρχουσες 
πρωτοβουλίες. Στη συνέχεια, η Επιτροπή θα πρέπει να 
υποκινήσει την ανάληψη δράσεων των οποίων η απουσία 
είναι οδυνηρά αισθητή στον τομέα αυτό. 
Ωστόσο, Η ΟΚΕ σημειώνει την πρόθεση της Επιτροπής να 
υποβάλει σύντομα προτάσεις με στόχο να καλυφθούν οι 
ελλείψεις που αναφέρθηκαν. 
3. Οι πιστώσεις και οι ενισχύσεις 
Η ΟΚΕ υπογραμμίζει ενδεικτικά ότι το τμήμα εγγυήσεων του 
ΕΓΤΠΕ διέθεσε το 1982 το 0,166% των χρηματικών του 
πόρων για παρεμβάσεις στις αγορές προϊόντων αλιείας. 
Όσον αφορά το διαρθρωτικό τομέα, η κατάσταση είναι 
ιδιαίτερα συγκεχυμένη, αφενός, γιατί τα κράτη συμμετέχουν 
με πολύ διαφορετικά ποσοστά στις επενδύσεις που χρηματο­
δοτούνται από το ΕΓΤΠΕ και, αφετέρου, γιατί φαίνεται ότι 
είναι αδύνατο να γίνουν γνωστά τα ακριβή ποσά των εθνικών 
παρεμβάσεων. 
Όλα αυτά δημιούργησαν και θα εξακολουθήσουν να 
δημιουργούν σοβαρές στρεβλώσεις του ανταγωνισμού, τις 
οποίες μια ισορροπημένη ενίσχυση του ΕΓΤΠΕ δεν μπορεί 
παρά να επιτείνει. Είναι απαραίτητο να γίνει σύγκριση αυτών 
των ενισχύσεων κατά χώρα και περιοχή, και να αναλυθούν οι 
επιπτώσεις που έχουν στις τιμές των προϊόντων που διοχε­
τεύονται στις αγορές. Η ΟΚΕ καλεί την Επιτροπή να ενεργή­
σει προς την κατεύθυνση αυτή. 
4. Μεσόγειος 
Η ΟΚΕ έχει τη γνώμη ότι είναι σημαντικό να εφαρμόσει η 
Επιτροπή σύντομα μία μεσογειακή πολιτική. Η επιτακτική 
αυτή ανάγκη θα γίνει ακόμα μεγαλύτερη με την προσχώρηση 
της Ισπανίας, η οποία θα ισχυροποιήσει τη θέση τής ΕΟΚ στη 
Μεσόγειο. 
Οι πρώτες προσπάθειες θα πρέπει να συγκεντρωθούν στον 
καθορισμό μιας απλής μεθοδολογίας για τη μελέτη και την 
αξιολόγηση των αλιευτικών δραστηριοτήτων. Στόχος θα 
είναι να προσαρμοστεί καλά μια μεσογειακή διαρθρωτική 
πολιτική στη σημερινή πραγματικότητα με σκοπό να βελτιω­
θεί ακόμα περισσότερο στο μέλλον ώστε σε μια πρώτη φάση 
να διαφυλαχθούν τα αποθέματα και σε μια δεύτερη φάση να 
αυξηθούν. 
Στα πλαίσια μιας σφαιρικής μεσογειακής πολιτικής για τη 
διαφύλαξη και τη βελτίωση των πόρων, θα είναι απαραίτητο 
να συναφθούν το συντομότερο δυνατό συμφωνίες αλιείας και 
διαχείρισης των κοινών αποθεμάτων με όλες τις τρίτες 
χώρες, προκειμένου να δοθεί ένα τέλος στις διαφορές που υπάρχουν ανάμεσα στην Ελλάδα και την Τουρκία, την Ιταλία 
και την Τυνησία, τη Λιβύη και τη Γιουγκοσλαβία κλπ. 
5. Η πολιτική έναντι των τρίτων χωρών - Οι αλιευτικές 
συμφωνίες 
Πολύ συχνά, ενδέχεται να δημιουργηθεί η εντύπωση ότι η 
πολιτική αυτή επηρεάστηκε από άλλους παράγοντες εκτός 
από τα συμφέροντα της αλιείας και τον εφοδιασμό της 
Κοινότητας σε ιχθύες. Οι επαγγελματικοί κύκλοι του τομέα 
διαμαρτύρονται ότι παραγκωνίσθηκαν τα συμφέροντα τους 
σε διάφορες περιπτώσεις όπως στην περίπτωση της Ισλαν­
δίας ή της Γροιλανδίας. 
Με την ένταξη στην Κοινότητα της Ισπανίας - που είναι η 
πρώτη ευρωπαϊκή δύναμη στον τομέα αυτό και έχει ακολου­
θήσει με επιτυχία μια πολιτική συμφωνιών - θα πρέπει να 
δημιουργηθεί ένας ευρύτερος κοινοτικός χώρος στις ΑΟΖ 
(Αποκλειστικές οικονομικές ζώνες) των τρίτων χωρών, για 
να αποφευχθεί όσο το δυνατό περισσότερο η «επιστροφή» 
στα κοινοτικά ύδατα του στόλου που ασκεί σήμερα αλιευτική 
δραστηριότητα σε τρίτες χώρες. Για το σκοπό αυτό, θα 
πρέπει να διεξαχθούν με μεγαλύτερη αποφασιστικότητα 
διαπραγματεύσεις προκειμένου να εξασφαλιστούν περισσό­
τερες άδειες και μεγαλύτερες ποσοστώσεις στις ζώνες αυτές 
σε αντάλλαγμα οικονομικών ή δασμολογικών συμφωνιών με 
την ΕΟΚ. 
Ειδικότερα είνα σημαντικό να συναφθούν αμέσως συμφωνίες 
ανάμεσα στην ΕΟΚ αφενός και τις χώρες της Δυτικής 
Αφρικής και τη Μοζαμβίκη αφετέρου. Επίσης πρέπει να 
συναφθούν αλιευτικές συμφωνίες με όλες τις παράκτιες 
χώρες της Βαλτικής, εκτός Σουηδίας και Νορβηγίας- θα 
πρέπει τέλος να εξασφαλιστούν μεγαλύτερες ποσοστώσεις με 
τις ΗΠΑ και τον Καναδά πράγμα που ενδιαφέρει τόσο την 
Κοινότητα όσο και την Ισπανία και την Πορτογαλία. 
6. Η πολιτική στον τομέα των αγορών 
Μετά από περισσότερα από 10 χρόνια ύπαρξης (1970-1981) 
της οργάνωσης των αγορών στον τομέα των προϊόντων 
αλιείας που παρουσίαζε ορισμένες ελλείψεις, ύστερα από 
πρόταση της Επιτροπής, το Συμβούλιο εξέδωσε το Σεπτέμ­
βριο του 1981 ένα νέο κανονισμό για τις αγορές που λάμβανε 
εν μέρει υπόψη τις παρατηρήσεις των ενδιαφερόμενων 
κύκλων. 
Η ΟΚΕ σημειώνει ορισμένα θετικά αποτελέσματα που έχουν 
ήδη επιτευχθεί: μειώθηκε ο αριθμός των αλιέων που απο­
σύρονται από το επάγγελμα και οι συνολικές σχετικές 
δαπάνες· συμπεριλήφθηκαν με ευνοϊκά αποτελέσματα ορι­
σμένα είδη, όπως η μουρούνα, ο γαλέος και ο γάτος, στο 
κοινοτικό σύστημα τιμών, πράγμα που κατέστησε δυνατή τη 
σταθεροποίηση των τιμών των προϊόντων αυτών. Επίσης 
διαπιστώθηκαν πρωτοβουλίες για την προοδευτική αναδιάρ­
θρωση του κοινοτικού τομέα της σαρδέλλας, χάρη στην 
ειδική πριμοδότηση λογιστικής μεταφοράς. 
Ωστόσο, τα πρώτα αυτά αποτελέσματα δεν πρέπει να 
συγκαλύπτουν ορισμένα προβλήματα. 
Κατά πρώτο λόγο η ΟΚΕ θεωρεί ότι ο κατάλογος (παράρτημα 
1) των προϊόντων που αποτελούν αντικείμενο ενός καθεστώ­
τος τιμών θα έπρεπε να συμπληρωθεί με την προσθήκη ειδών 
που ενδιαφέρουν τις χώρες της νότιας Ευρώπης, είτε πρόκει­
ται για κράτη μέλη είτε για υποψήφια κράτη μέλη. Θα 
μπορούσε αναμφίβολα να βελτιωθεί η λειτουργία ορισμένων 
25. 4. 85 Επίσημη Εφημερίδα των Ευρωπαϊκών Κοινοτήτων Αριθ. C 104/15 
μηχανισμών, όπως οι πριμοδοτήσεις λογιστικής μεταφοράς, 
οι οποίοι έχουν δημιουργηθεί και οι οποίοι δεν χρησιμοποιού­
νται ακόμη επαρκώς στο σύνολο της Κοινότητας. Αυτό θα 
μπορούσε να γίνει ιδιαίτερα με τον περιορισμό ορισμένων 
διατυπώσεων. Η ΟΚΕ καλεί, τέλος, την Επιτροπή να εξετά­
σει τη δυνατότητα να επεκταθούν σε ορισμένα είδη οι 
πριμοδοτήσεις λογιστικής μεταφοράς που μέχρι σήμερα 
χορηγούνται αποκλειστικά για τις σαρδέλλες και τις αντζού-
γιες της Μεσογείου. 
Κατά δεύτερο λόγο, η ΟΚΕ σημειώνει ότι, όσον αφορά 
ορισμένα είδη σε μερικά κράτη μέλη, υπάρχει σημαντική 
διαφορά ανάμεσα στις πραγματικές τιμές της αγοράς και τις 
τιμές προσανατολισμού, που είναι χαμηλότερες από αυτές. 
Πρόκειται για ένα πρόβλημα του οποίου ο πολυσύνθετος 
χαρακτήρας επιτείνεται από τις διαφορές των δομών της 
αγοράς ανάμεσα στα κράτη μέλη. Η ΟΚΕ διερωτάται ποιες 
είναι οι συνέπειες που έχουν αυτά τα επίπεδα τιμών στο 
εισόδημα των παραγωγών των ενδιαφερόμενων κρατών 
μελών. 
Η ΟΚΕ καλεί επίσης την Επιτροπή να λάβει τα κατάλληλα 
μέτρα για να διασφαλίσει την τήρηση των τιμών αναφοράς 
τόσο από τα κράτη μέλη όσο και από τις τρίτες χώρες που 
έχουν αναλάβει, βάσει συμφωνιών με την ΕΟΚ, τη δέσμευση 
να διασφαλίσουν αυτές τις τιμές αναφοράς, σε αντάλλαγμα 
δασμολογικών παραχωρήσεων. 
Με την ευκαιρία της προσχώρησης της Ισπανίας και της 
Πορτογαλίας στην ΕΟΚ, η ΟΚΕ εύχεται να υπεραμυνθεί η 
Επιτροπή των συμφερόντων της Κοινότητας στην ΓΣΔΕ, στα 
πλαίσια της τήρησης των διεθνών δεσμεύσεων. 
Χωρίς να υπεισέρχεται σε λεπτομέρειες, η ΟΚΕ τονίζει ότι 
ορισμένες διατάξεις σχετικά με τα κριτήρια για την αναγνώ­
ριση των οργανώσεων παραγωγών, τις αντιπροσωπευτικές 
αγορές, την κατάσταση των προϊόντων μετά την πρώτη 
πώληση, κλπ., θα πρέπει να λαμβάνουν υπόψη συγκεκριμένα 
προβλήματα που αφορούν την εκτίμηση των ποσοτήτων και 
της αξίας των αλιευμάτων. 
Η ΟΚΕ θα επιθυμούσε μετά από δύο χρόνια λειτουργίας, 
αυτής της «νέας πολιτικής» στον τομέα των αγορών, να είναι 
σε θέση η Επιτροπή να παρουσιάσει ένα πρώτο απολογισμό 
των αποτελεσμάτων που σημειώθηκαν, δηλ. τόσο των επι­
τυχιών όσο και των αποτυχιών. 
Η ορθή ανάλυση του απολογισμού αυτού στην αρχή από την 
Επιτροπή και κατόπιν από τη Συμβουλευτική Επιτροπή 
Αλιείας και από την Οικονομική και Κοινωνική Επιτροπή, θα 
επέτρεπε να εντοπιστούν οι κατευθύνσεις που θα πρέπει να 
διατηρηθούν και οι βελτιώσεις που θα μπορούσαν να γίνουν 
λαμβάνοντας υπόψη και τις επιπτώσεις από τη διεύρυνση της 
ΕΟΚ προς την Ισπανία και την Πορτογαλία. 
7. Η κοινωνική πολιτική 
Η ΟΚΕ, με βάση το μικρό αριθμό μελετών που είχε στη 
διάθεση του και εξαιρώντας την ανομοιογένεια των στοιχείων 
που υπάρχουν, διαπιστώνει ότι η κοινωνική πολιτική στον 
τομέα της αλιείας δεν αποτέλεσε αντικείμενο ιδιαίτερης 
προσοχής ή πραγματικής μέριμνας ούτε από την πλευρά της 
Επιτροπής ούτε από την πλευρά του Συμβουλίου. Μόνον οι 
επαγγελματικοί κύκλοι επιχείρησαν μία πρώτη προσέγγιση 
το 1975, με ένα «πρόγραμμα κοινωνικής εναρμόνισης» που 
περιορίζεται ακόμη, το 1984, στα σκάφη μήκους πάνω από 
24 μέτρα ή στα σκάφη για τα οποία υπάρχει συλλογική σύμ­
βαση. Η ΟΚΕ παρατηρεί ότι από τις εμφανείς διαφορές των 
κοινωνικών συστημάτων - κοινωνική ασφάλιση, συνταξιο­
δότηση, συνθήκες εργασίας, κλπ. - προκύπτει ότι πρέπει να 
υπάρχουν ιδιαίτερα αισθητές στρεβλώσεις του ανταγωνισμού 
ανάμεσα στα κράτη μέλη, στρεβλώσεις (κοινωνικού χαρα­
κτήρα) που έχουν αντίκτυπο στο κόστος εκμετάλλευσης 
(οικονομικού χαρακτήρα), έστω και αν τα διάφορα ενδιαφε­
ρόμενα μέρη στην ΕΟΚ κάνουν διαφορετικές και πολλές 
φορές αλληλοσυγκρουόμενες εκτιμήσεις για το μέγεθος των 
στρεβλώσεων αυτών. 
Η ΟΚΕ δεν μπορεί να καταλάβει, γιατί η κοινή πολιτική στον 
τομέα της αλιείας, που θεσπίστηκε στις 25 Ιανουαρίου 1983, 
προέβλεπε ρυθμίσεις σχετικά με το εσωτερικό και το εξωτε­
ρικό καθεστώς, τις αγορές και τις διαρθρώσεις, και δεν 
προέβλεπε ρυθμίσεις «κοινωνικού περιεχομένου» που να 
βασίζονται στην εναρμόνιση, που αποτελεί απαραίτητο 
συμπλήρωμα μιας κοινής σφαιρικής πολιτικής. 
Η ΟΚΕ σημειώνει ότι, από το 1980, ήδη, η Επιτροπή είχε 
υποβάλει στο Συμβούλιο ενδιαφέρουσες προτάσεις σχετικά 
με τις συνθήκες διαβίωσης και εργασίας, την επαγγελματική 
κατάρτιση και την ασφάλεια εν πλω. Το Συμβούλιο δεν 
φαίνεται να τις έλαβε υπόψη, ούτε εξέφρασε την επιθυμία να 
αντιμετωπίσει το πρόβλημα της κοινωνικής εναρμόνισης στα 
πλαίσια της προόδου. Κατά συνέπεια, η ΟΚΕ επιβεβαιώνει τη 
γνωμοδότηση της της 26ης Σεπτεμβρίου 1984 σχετικά με την 
επικύρωση της Σύμβασης του Torremolinos, στην οποία 
υπογραμμίζεται ότι η Σύμβαση αυτή παρόλο που παραμένει 
ανεπαρκής, 
— «αποτελεί ένα πρώτο βήμα προς την κατεύθυνση του 
καθορισμού της κοινωνικής πτυχής στον τομέα της 
αλιείας, πράγμα που οι επαγγελματικοί κύκλοι του τομέα 
ζητούν εδώ και πολλά χρόνια»· 
— «η επικύρωση (. . .) μπορεί να αποτελέσει το πρώτο 
κοινοτικό μέτρο για την κοινωνική εναρμόνιση στον 
τομέα της αλιείας». 
Η ΟΚΕ καλεί την Επιτροπή να καταβάλει - από τη στιγμή 
που θα έχει γίνει γνωστή και θα έχει αναλυθεί η κοινωνική 
κατάσταση στον κοινοτικό τομέα της αλιείας - κάθε δυνατή 
προσπάθεια για να υποβάλει προτάσεις τις οποίες να μπορεί 
να υιοθετήσει το Συμβούλιο, σύμφωνα με τα άρθρα 117 και 
118 της συνθήκης. 
Η ΟΚΕ επιθυμεί να ενημερώνεται περιοδικά από την Επιτρο­
πή σχετικά με την πρόοδο των εργασιών που έχουν αναληφθεί 
και τους προσανατολισμούς των μελλοντικών προτάσεων 
που θα υποβληθούν στο Συμβούλιο. 
8. Απασχόληση 
Στην γνωμοδότηση της ΟΚΕ Ο για το έγγραφο τελικό, που 
υπέβαλε η Επιτροπή, αναφέρεται ότι μια καλύτερη διαχείριση 
των πόρων και μια αποτελεσματική αναδιάρθρωση του 
στόλου θα συμβάλουν στην αύξηση της απασχόλησης περισ­
σότερο από κάθε άλλο άμεσο μέτρο που αποσκοπεί στη 
βελτίωση της. 
Ωστόσο είναι προφανές ότι δεν υπάρχει επαρκής γνώση του 
χώρου αυτού και ότι, αν διενεργούνταν μελέτες σε κοινοτικό 
(') Έγγρ. ΕΕ αριθ. C ... για την ανακοίνωση προς το Συμβούλιο 
σχετικά με τις κοινωνικές πτυχές του κοινοτικού τομέα της 
αλιείας. 
Αριθ. C 104/16 Επίσημη Εφημερίδα των Ευρωπαϊκών Κοινοτήτων 25. 4. 85 
επίπεδο σε συνεργασία με τους εκπροσώπους των εφοπλι­
στών και των αλιέων, θα μπορούσαν να εξηγηθούν καλύτερα 
τα προβλήματα της απασχόλησης ή μάλλον της αρνητικής 
στάσης των νέων προς αυτό το επάγγελμα που παρατηρείται 
σε πολλές χώρες. Οι μελέτες αυτές θα μπορούσαν να χρησιμεύσουν για την 
αξιολόγηση των συνεπειών που έχουν για την απασχόληση οι 
νέοι κανονισμοί για τις διαρθρώσεις και ιδιαίτερα ο κανονι­
σμός (ΕΟΚ) αριθ. 2908/73 σχετικά με την αναδιάρθρωση και 
τον εκσυγχρονισμό των σκαφών. 
Βρυξέλλες, 27 Φεβρουαρίου 1985. 
Ο Πρόεδρος 
της Οικονομικής και Κοινωνικής 
Επιτροπής 
Gerd MUHR 
Γνωμοδότηση για την πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 
1883/78 σχετικά με τους γενικούς κανόνες για τη χρηματοδότηση των παρεμβάσεων από το Ευρωπαϊκό 
Γεωργικό Ταμείο Προσανατολισμού και Εγγυήσεων, τμήμα εγγυήσεων 0) 
(85/C 104/08) 
Το Συμβούλιο αποφάσισε στις 13 Δεκεμβρίου 1984, να ζητήσει τη γνωμοδότηση της Οικονομικής και 
Κοινωνικής Επιτροπής, σύμφωνα με το άρθρο 198 της συνθήκης ΕΟΚ, για την παραπάνω αναφερόμενη 
πρόταση. 
Το τμήμα γεωργίας, στο οποίο ανατέθηκε η προετοιμασία των σχετικών εργασιών, υιοθέτησε τη 
γνωμοδότηση του, με βάση την προφορική έκθεση του εισηγητή κ. Flum, στις 7 Φεβρουαρίου 
1985. 
Η ΟΚΕ υιοθέτησε ομόφωνα κατά τη 224η σύνοδο ολομέλειας της (συνεδρίαση της 27ης Φεβρουαρίου 
1985) την ακόλουθη γνωμοδότηση: 
1. Η ΟΚΕ επικροτεί κατ' αρχήν κάθε προσπάθεια την Επιτροπής που επιδιώκει μια ορθολογική και 
υπεύθυνη μείωση των εξόδων που συνεπάγονται οι κοινοτικές δράσεις της ΕΟΚ. 
Η σημερινή οικονομική, κοινωνική και πολιτική κατάσταση της Κοινότητας απαιτεί την κυριολε­
κτικά επιτακτική υποστήριξη τέτοιων προσπαθειών. 
Η ΟΚΕ ωστόσο διαπιστώνει ότι προσπάθειες που αναλαμβάνονται αποκλειστικά για λόγους 
προϋπολογισμού δεν επαρκούν τελικά, για να αντικαταστήσουν τις αναγκαίες συνέπειες μιας 
διαρθρωτικής πολιτικής. 
2. Μετά από εκτενή συζήτηση και στάθμιση των μειονεκτημάτων που σχετίζονται και με την 
πρόταση αυτή σε διάφορους τομείς, το τμήμα συμφώνησε, αν και με σημαντικούς ενδοιασμούς, με την 
πρόταση της Επιτροπής, η οποία οπωσδήποτε, λόγω της παρούσας κατάστασης, θα μπορούσε να 
συνεπάγεται για τον κοινοτικό προϋπολογισμό μια ετήσια περικοπή δαπανών ύψους περίπου 30 
εκατομμύρια ECU. 
Βρυξέλλες, 27 Φεβρουαρίου 1985. 
Ο Πρόεδρος 
της Οικονομικής και Κοινωνικής 
Επιτροπής 
Gerd MUHR 
0) ΕΕ. αριθ. C 13 της 15. 1. 1985, σ. 2.